|  |  |  |
| --- | --- | --- |
|  |  | **Δελτίο Τύπου** |
|  |  |  |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 17.06.2025** |  |  |

**Έναρξη συνεντεύξεων για το μητρώο εκπαιδευτικών της ΔΥΠΑ**

Αύριο, Τετάρτη 18 Ιουνίου, ξεκινά η διαδικασία της ατομικής δομημένης συνέντευξης για τους Αναπληρωτές και Ωρομίσθιους Εκπαιδευτικούς που είναι εγγεγραμμένοι στο Μητρώο Προσωρινών Αναπληρωτών και Ωρομισθίων Εκπαιδευτικών («Μητρώο») της Δημόσιας Υπηρεσίας Απασχόλησης, σύμφωνα με τις διατάξεις των άρθρων 162, 164 και 169 του Ν.5078/2023 (Α΄211), όπως τροποποιήθηκε και ισχύει.

Σκοπός της διαδικασίας της ατομικής δομημένης συνέντευξης είναι να οριστικοποιηθεί η ένταξή τους και να επικαιροποιηθεί η κατάταξή τους στο «Μητρώο» για το επόμενο σχολικό έτος.

Οι υποψήφιοι θα ενημερωθούν μέσω ηλεκτρονικού ταχυδρομείου σχετικά με την ακριβή ημερομηνία και ώρα διεξαγωγής της συνέντευξης. Στο ίδιο μήνυμα θα περιλαμβάνεται και ο σχετικός σύνδεσμος για τη συμμετοχή τους, καθώς η διαδικασία θα πραγματοποιηθεί μέσω τηλεδιάσκεψης.

Μπορείτε να βρείτε όλες τις πληροφορίες στη διεύθυνση: [https://schools.dypa.gov.gr](https://schools.dypa.gov.gr/)